Omuhandiki w’ekibiina ekya NRM omuri Bundibugyo aitsirwe, omubiri gwe gwanagwa aha mwegyego gw’omugyera
N’ebya Rogers Sunday
Abatuura omu disiturikiti ya Bundibugyo akasheeshe k’eriizooba, ebiro 26/3/2022 baagwa omukekango bwanyima y’okushanga omutumbi haiha n’omwegyego gw’omugyera gwa Bimala omu woodi ya Kanyansimbi.
Omubiri ogu gwamanywa nk’ogwa Robert Kifunga Aguma, obaire nakora nk’omuhandiki w’eikibiina ekya NRM ahabwa disiturikiti eya Bundibugyo.
Vincent Twesigye, omugambirizi wa pooriisi ey’ekyanga ekya naagira ngu nikiteekateekwa ngu omugyenzi aitsirwe nikwo omubiri gwe kunagwa ahamwanya ogu.
Omushango ogu gwahaababibwa Godfrey Bisimo, Ceeyamaani w’ekyaro ekya Bimala.
“Akasheeshe aka nka shaaha 4, twatunga oumanyisiibwa kuruga owa Ceeyamaani w’ekyaro ekya Bimala ngu haine omuntu ou bashanga afeereire haihi n’omugyera gwa Bimala omukahanda aka Gabata-Mpumpai cell,” Twesigye nikwo yagamba.
Kurugiirira ahari Twesigye, pooriisi yaahika ahamwanya ogu kucondooza kandi bashanga omubiri gujweiregye beitu gutajwaire enkeito. Beitu hoona baatwara omubiri ogu omukabafu ah’irwariro erya Bundibugyo kukyeberwa.
lug_Latn eng_Latn lug_Latn lug_Latn lug_Latn lug_Latn lug_Latn lug_Latn